גשר הרכבת הטורקי על נחל תבור

גשר הרכבת הטורקי נחל תבור נמצא צפונית לבית שאן בין נווה אור לבין אתר גשר הישנה ליד חרבת יקוש, עובר מעל נחל תבור. הגשר מורכב מחמש קשתות הבנוי מאבנים מסותתות לבנות, שנבנה בין 1905-1904 על ידי האימפריה העות'מאנית כחלק ממסילת רכבת העמק. הגשר נבנה כחלק ממסילה שחיברה בית שאן עם צמח, והוא אחד מסדרה של גשרים ומעברי מים על תוואי המסילה. האימפריה העות'מאנית, ביוזמתו ובמימונו של הסולטאן עבדול חמיד השני, בתכנונו של גוטליב שומאכר הטמפלרי ובביצועו של פאשה היינריך אוגוסט מייסנר, בנתה בין השנים 1902–1905 את מסילת הרכבת החיג'אזית מדמשק, בירת סוריה, לעיר אל-מדינה שבחג'אז ואת השלוחה שלה מחיפה לסמח' (כיום "צמח") ומשם לדרעא, על קו הרכבת החיג'אזית.

השימוש במסילה ובגשר הופסק ב-1948 לאחר שבמהלך קרבות של מלחמת העצמאות פוצצו הגשרים מעל הירדן ומעל הירמוך, ונהריים עבר לירדנים מה שמנע אפשרות להגיע ברכבת לצמח.

ראו גם
 גשר הרכבת הטורקי על נחל הקישון
 גשר הרכבת הטורקי על נחל יששכר
 גשר הרכבת אל חמה

קישורים חיצוניים 

 מחפשי מטמון זהב כמעט גרמו לקריסתו של גשר רכבת העמק, אתר "הארץ"
 טיול לשבת: הגשרים של מחוז מזרח
 תחנה שישית: הגשרים של מחוז עמק הירדן
 הגשר על נחל תבור

תבור
אתרי מורשת במחוז צפון
תבור
ההיסטוריה של רכבת ישראל
מקומות גאוגרפיים ללא קואורדינטות
1904